open-index/open-wikipedia-markdown huggingface dataset:
NGC 3021

Ο **[[Νέος Γενικός Κατάλογος|NGC]] 3021** είναι σπειροειδής γαλαξίας στον αστερισμό Λέοντα Μικρό. Απέρχει περίπου 93&nbsp;εκατομμύρια έτη φωτός από τη Γη και απομακρύνεται με ηλιοκεντρική ακτινική ταχύτητα 1537±4 km/s. Ανακαλύφθηκε στις 7 Δεκεμβρίου 1785 από τον αστρονόμο Ουίλιαμ Χέρσελ (William Herschel) και ταξινομείται ως SA(rs)bc σύμφωνα με το σύστημα μορφολογικής ταξινόμησης των γαλαξιών.

## Υπερκαινοφανείς
Την 1η Νοεμβρίου 199 οι S. Pesci και P. Mazza ανέφεραν πως εντόπισαν υπερκαινοφανή στον NGC 3021, γεγονός που επιβεβαιώθηκε από τον G. M. Hurst. Ο υπερκαινοφανής αυτός ονομάστηκε **SN 1995al** και η θέση του ήταν 15,0″ δυτικά και 2,9″ νότια από το γαλαξιακό πυρήνα. Ήταν τύπου Ia και αποδείχθηκε παρόμοιος με τον **SN 1981b** μέγιστη φωτεινότητα. Στις 18 Φεβρουαρίου 2023 εντοπίσθηκε και άλλος υπερκαινοφανής, αυτή τη φορά τύπου ΙΙ, ο οποίος και ονομάστηκε **SN 2023bvj**.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Λέων Μικρός (αστερισμός)
3021
28357
05280
Αρεντσάνο

Το **Αρεντσάνο** (ιταλικά: *Arenzano*) είναι ιταλικός δήμος στην Μητροπολιτική Πόλη της Γένοβας, στην περιφέρεια της Λιγυρίας.

## Παραπομπές


Κατηγορία:Δήμοι της Μητροπολιτικής Πόλεως της Γένοβας
Πανσερραϊκή Αθλητική Ένωση Σερρών

Η **Πανσερραϊκή Αθλητική Ένωση** είναι ποδοσφαιρικός σύλλογος με έδρα τις Σέρρες. Ιδρύθηκε το 1996 με την ονομασία «**Αθλητικός Σύλλογος Ποντίων Σερρών**» και τμήμα ποδοσφαίρου ανδρών και το 2003 ίδρυσε και τμήμα ποδοσφαίρου γυναικών. Το 2007 μετονομάστηκε σε «**Πανσερραϊκή Αθλητική Ένωση**». 

## Τμήμα ποδοσφαίρου ανδρών
Η ανδρική ομάδα ποδοσφαίρου Α.Σ. Ποντίων Σερρών τη σεζόν 1997-98 συμμετείχε στην Γ΄ κατηγορία της Ε.Π.Σ. Σερρών και στην πρώτη της συμμετοχή κατάφερε να προβιβαστεί στην Β΄ κατηγορία, ενώ την αμέσως επόμενη, 1999-00, κέρδισε την άνοδο στην Α΄ κατηγορία, όπου αγωνίστηκε από τη σεζόν 2000-01. Η σημαντικότερη στιγμή στη σύντομη ιστορία του ανδρικού τμήματος είναι η κατάκτηση του πρωταθλήματος της Α΄ κατηγορίας της Ε.Π.Σ. Σερρών τη σεζόν 2007-08, πλέον ως Πανσερραϊκή Αθλητική Ένωση. Την περίοδο 2025-26 δεν αγωνίζεται σε κάποιο πρωτάθλημα.

### Τίτλοι
* Πρωτάθλημα Σερρών
** 1 τίτλος: 2007-08

## Τμήμα ποδοσφαίρου γυναικών

Ο Α.Σ. Ποντίων Σερρών το 2003 ίδρυσε το τμήμα ποδοσφαίρου γυναικών με υπεύθυνο τμήματος τον Μιχάλη Πουλικίδη και προπονητή τον Μίμη Παρασκευόπουλο. Οι πρώτες παίκτριες που αποτέλεσαν το γυναικείο τμήμα του συλλόγου ήταν οι Σεβαστή Σαπουντζή, Θεοδώρα Κηπουρού, Στέλλα Λιούσα, Χρυσούλα Καγιορλίδου, Κωνσταντίνα Κουρκουτά, Παρασκευή Κατσαβάκη, Άννα Βουρλιά, Φωτεινή Μιντιούρη, Αναστασία Αναστασιάδου, Στυλιανή Γαλακτερού, Ανδρομάχη Τσιαχτήρη, Στυλιανή Σπανουδάκη, Μαρία Μιντιούρη, Γεσθημανή Παπουτσόγλου, Αναστασία Δημοπούλου, Ια Χιζανασβίλι, Μάια Χιζανασβίλι και Βασιλική Στόικου. 

Τη σεζόν 2009-10 η Πανσερραϊκή Αθλητική Ένωση δήλωσε συμμετοχή στο Περιφερειακό πρωτάθλημα και με την πρώτη της επίσημη παρουσία, η ομάδα αναδείχθηκε πρωταθλήτρια του 1ου ομίλου και προβιβάστηκε στην Α΄ Εθνική, όπου αγωνίστηκε τη σεζόν 2010-11, γνωρίζοντας όμως τον υποβιβασμό.

Τη σεζόν 2012-13 μέσω των play offs του 1ου ομίλου της Β΄ Εθνικής κέρδισε την άνοδο στην Α΄ Εθνική, όπου αγωνίστηκε τη σεζόν 2013-14, γνωρίζοντας τον υποβιβασμό. Μετά από κάποια χρόνια σε Γ΄ και Β΄ Εθνική, επανήλθε στην Α΄ Εθνική τη σεζόν 2018-19, γνωρίζοντας όμως εκ νέου τον υποβιβασμό.

### Τίτλοι
* 1 Πρωτάθλημα Β΄ Εθνικής:
** 2017-18 (1ος όμιλος)

* 1 Πρωτάθλημα Περιφερειακού Πρωταθλήματος:
**2009-10 (1ος όμιλος)

* 1 Πρωτάθλημα Γ΄ Εθνικής:
**2015-16 (1ος όμιλος)

## Παραπομπές


## Εξωτερικοί σύνδεσμοι

* 

Κατηγορία:Αθλητικοί σύλλογοι Σερρών
Κατηγορία:Ιδρύσεις αθλητικών συλλόγων το 1996
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1996
Wuling

μικρογραφία|Wuling Starlight
Η **Liuzhou Wuling Automobile Industry Co., Ltd.** (εταιρική ονομασία **Wuling Motors**, όπου Γουλίνγκ σημαίνει "πέντε διαμάντια") είναι κινεζική εταιρεία η οποία παράγει αυτοκίνητα, επίσημα, όμως, έχει ιδρυθεί σαν μια κοινοπραξία της Liuzhou Wuling Motors Co., Ltd. και της Wuling Automobile Group Holdings Ltd.

Η εταιρεία παράγει κινητήρες, ανταλλακτικά και μηχανήματα για αυτοκίνητα, όπως επίσης οχήματα ειδικού σκοπού, π.χ. λεωφορεία και φορτηγά.

Η εταιρεία επίσης είναι μέλος μιας κοινοπραξίας με την SAIC και General Motors, της SAIC-GM-Wuling (SGMW).

## Ιστορία
Η Wuling παράγει βανάκια από το 1982. Το 1986, ο πρόδρομος της σημερινής εταιρείας, η Εταιρεία Αυτοκινητοβιομηχανίας Λιουτσόου (Liuzhou Automotive Industry Corporation) έφτασε σε συμφωνία με την Mitsubishi Motors για την συναρμολόγηση επί κινεζικού εδάφους του ιαπωνικού Mitsubishi Minicab. Αυτό το βανάκι κυκλοφόρησε στην κινεζική αγορά υπό την ονομασία Liuzhou Wuling LZ110.

Τα πρώτα Wuling που εξήχθησαν στο εξωτερικό εστάλησαν στην Ταϊλάνδη το 1992.

Το 2001, ιδρύθηκε η κοινοπραξία "SAIC Wuling Automobile Co. Ltd." και το 2002 η κοινοπραξία, SAIC-GM-Wuling, σαν κοινοπραξία της Γουλίνγκ με την SAIC Motor και την General Motors.

## Παραπομπές

## Εξωτερικοί σύνδεσμοι

* 
Κατηγορία:Επιχειρήσεις της Κίνας
Αλμπισόλα Σουπεριόρε

Η **Αλμπισόλα Σουπεριόρε** () είναι ιταλικός δήμος στην Επαρχία της Σαβόνα, στην περιφέρεια της Λιγυρίας.

## Παραπομπές


## Εξωτερικοί σύνδεσμοι
* 
*  

Κατηγορία:Δήμοι της Επαρχίας της Σαβόνα
Καστελβέκκιο ντι Ρόκκα Μπαρμπένα

Το **Καστελβέκκιο ντι Ρόκκα Μπαρμπένα** (ιταλικά: *Castelvecchio di Rocca Barbena*) είναι ιταλικός δήμος στην Επαρχία της Σαβόνα, στην περιφέρεια της Λιγυρίας.

## Παραπομπές


Κατηγορία:Δήμοι της Επαρχίας της Σαβόνα
Βενεγασία

μικρογραφία|Ταξιανθία της ''Βενεγασίας της πισοειδούς''
**Βενεγασία** είναι η ονομασία ενός γένους φυτών της Βόρειας Αμερικής της ποικιλίας των Μαντιών του γένους των Αστεροειδών.

Η ***Βενεγασία η πισοειδής*** (*Venegasia carpesioides*) είναι το μόνο γνωστό είδος του γένους. Είναι θάμνος που φτάνει σε ύψος τα 1,8 μέτρα και προτιμά τοποθεσίες σε υγρά φαράγγια στη νότια Καλιφόρνια και στη Μπάχα. Είναι ευρέως γνωστό ως  «ηλιοτρόπιο των φαραγγιών».

Η Βενεγασία πήρε το όνομά της από τον Μεξικανό ιστορικό Μιγκέλ Βενέγκας (1680-1764).

## Παραπομπές

Κατηγορία:Χλωρίδα της Αμερικής
Άκουιλα ντ'Αρρόσα

Η **Άκουιλα ντ'Αρρόσα** (ιταλικά: *Aquila d'Arroscia*) είναι ιταλικός δήμος στην Επαρχία της Ιμπέρια, στην περιφέρεια της Λιγυρίας.

## Παραπομπές


Κατηγορία:Δήμοι της Επαρχίας της Ιμπέρια
Κομμουνιστικό Κόμμα Ινδονησίας

Το **Κομμουνιστικό Κόμμα Ινδονησίας** ήταν κομμουνιστικό κόμμα στην Ινδονησία. Ιδρύθηκε το 1920, και έγινε τελικά ένα πολύ μεγάλο κόμμα, με τρία εκατομμύρια μέλη το 1960 και το 16% των εθνικών ψήφων το 1955. Το 1965, ο ακροδεξιός δικτάτορας Σουχάρτο ήρθε στην εξουσία με πραξικόπημα της CIA και ανέτρεψε τον δημοκρατικά εκλεγμένο Σουκάρνο. Η CIA παρείχε στον Σουχάρτο λίστες με ύποπτους κομμουνιστές και ο Σουχάρτο σκότωσε τουλάχιστον μισό έως ένα εκατομμύριο ανθρώπους το 1965 και το 1966. Το Κομμουνιστικό Κόμμα της Ινδονησίας απαγορεύτηκε το 1966 και η CIA παραδέχτηκε κρυφά ότι οι εκκαθαρίσεις του Σουχάρτο ήταν «μία από τις χειρότερες μαζικές δολοφονίες του 20ού αιώνα».

## Παραπομπές


Κατηγορία:Πολιτική της Ινδονησίας
Ινδονησιας
Πολιτισμός της Πρώτο-Βιλανόβα

Ο **Πρωτο-Βιλανόβα** πολιτισμός εμφανίζεται στην Ιταλία στην μετέπειτα Εποχή του Χαλκού (12ος αιώνα π.Χ.-10ος αιώνας π.Χ.) σαν τμήμα του Πολιτισμού των Τεφροδόχων που βρισκόταν την ίδια εποχή σε ακμή στην Ευρώπη (1300 π.Χ.-750 π.Χ.). Είχε μεγάλες ομοιότητες με τον Πολιτισμό των Τεφροδόχων στην Βαυαρία, την Άνω Αυστρία και τον μέσο Δούναβη. Ο πρωτο-Βιλανόβιος πολιτισμός δείχνει μεγάλη επίδραση με τους πολιτισμούς Λουσάτιο και Κανεγκράτε. Σύμφωνα με μια άλλη υπόθεση προκάτοχος του ήταν ο Πολιτισμός της Τεραμάρε που βρισκόταν σε ακμή στην Κοιλάδα του Πάδου. Τα ίδια ταφικά χαρακτηριστικά εμφανίζουν στην Κεντρική Ευρώπη ο Πολιτισμός των Τεφροδόχων και ο Πολιτισμός Χάλστατ που τον διαδέχθηκε. Δεν θεωρείται βέβαιο ότι ήταν το αρχικό του στάδιο. Διάφοροι ιστορικοί όπως η Μαρίγια Γκιμπούτας σχετίζουν την εμφάνιση τους με την εξάπλωση των πρώτων αρχαίων Ιταλικών φύλλων στην Ιταλική χερσόνησο.

## Χαρακτηριστικά

Οι πρωτο-Βιλανόβα τοποθεσίες βρίσκονται σε μεγάλο βαθμό στην κεντρική και βόρεια Ιταλία, σε μικρότερο βαθμό στην νότια Ιταλία και στην ανατολική Σικελία. 
Οι σημαντικότερες τοποθεσίες ήταν το Βένετο, η Εμίλια-Ρομάνια, η Σατουρνία στην Τοσκάνη, η Τζένγκα, η Ανκόνα στην Μάρκε, το Αμπρούτσο, η Μπαζιλικάτα, η Τροπέα στην Καλαβρία και η Μιλάτσο στην Σικελία. Οι οικισμοί ήταν οικοδομημένοι στους λόφους με οχυρώσεις, η οικονομία βασίστηκε στην αγροτική παραγωγή, στην μεταλλουργία και το εμπόριο. Οι ταφές των πρωτο-Βιλανόβα είχαν κοινά στοιχεία, η καύση των νεκρών, η τοποθέτηση της στάχτης σε δοχεία μορφής διπλού κώνου και η ταφή στο έδαφος. Οι τάφοι περιείχαν πολλά αντικείμενα όπως τα κοσμήματα, οι χάλκινοι θώρακες, τα μπρούτζινα όπλα, δείχνουν την ανάδειξη μιάς κυρίαρχης άρχουσας τάξης. Ύστερα από μια αρχική περίοδο που ο πολιτισμός είχε ομοιότητες σε ολόκληρη την Ιταλική χερσόνησο, οι επόμενοι (950 π.Χ.) άρχισαν να διαφοροποιούνται ανά περιοχές, τους διαδέχθηκαν ο Πολιτισμός της Βιλανόβα, ο Πολιτισμός του Ατεστίνου και ο Πολιτισμός του Λατίου. Οι διάδοχοι πολιτισμοί είχαν στα ταφικά χαρακτηριστικά πολλά στοιχεία από τους πρωτο-Βιλανόβιους.

## Παραπομπές



## Πηγές

*Antonio, Margaret L.; et al. (November 8, 2019). "Ancient Rome: A genetic crossroads of Europe and the Mediterranean". Science. American Association for the Advancement of Science. 366 (6466): 708–714
*M. Gimbutas Bronze Age Cultures in Central and Eastern Europe.
*John M. Coles The Bronze Age in Europe: An Introduction to the Prehistory of Europe C. 2000–700 BC.
*Soren, David; Martin, Archer (2015). Art and Archaeology of Ancient Rome. Midnight Marquee Press, Incorporated.

Κατηγορία:Αρχαιολογικοί πολιτισμοί στην Ιταλία
Κατηγορία:Αρχαίοι πολιτισμοί στην Νότια Ευρώπη
Επιλαΐς

Στην ελληνική μυθολογία, η **Επιλαΐς** ήταν Θεσπιάδα πριγκίπισσα, μία από τις 50 κόρες του βασιλιά Θέσπιου και της Μεγαμήδης, κόρης του Αρνεού  (ή μιας από τις πολλές γυναίκες του  ). Ήταν η μητέρα τους Αστυάνακτα, γιου του ήρωα Ηρακλή . 

## Μυθολογία
Όταν ο Λέων του Κιθαιρώνα δημιουργούσε προβλήματα στην επικράτεια του βασιλιά Θέσπιου, ο τελευταίος ζήτησε από τον Ηρακλή να σκοτώσει το λιοντάρι.  Ο Ηρακλής το κυνήγησε για πενήντα μέρες και τελικά σκότωσε το θηρίο. Ο βασιλιάς των Θεσπιών τον υποδέχτηκε με τιμές ως φιλοξενούμενο και κατά τη διάρκεια της φιλοξενίας μέθυσε τον Ηρακλή για να κοιμηθεί άθελά του με καθεμία από τις πενήντα κόρες του, συμπεριλαμβανομένης και της Επιλαΐδας. Ο ήρωας νόμιζε ότι η σύντροφός του ήταν πάντα η ίδια. Ο Θέσπιος το έκανε αυτό γιατί επιθυμούσε έντονα όλες οι κόρες του να αποκτήσουν παιδιά από τον Ηρακλή.  Σε άλλη εκδοχή του μύθου, ο Ηρακλής πήγαινε με την Επιλαΐδα και τις αδελφές της επί για μια εβδομάδα,  με επτά αδελφές κάθε βράδυ. 

Σε άλλη έκδοση το μύθου, ο Ηρακλής κοιμήθηκε σε μια νύχτα  με την Επιλαΐδα και τις αδερφές της  εκτός από μία, πιθανώς την Ανθέα, η οποία αρνήθηκε να έχει σχέση μαζί του. Ο ήρωας ένοιωσε προσβεβλημένος και την καταράστηκε να παραμείνει παρθένα σε όλη της τη ζωή, υπηρετώντας τον ως ιερέα του. 

Το κυνήγι του λέοντα του Κιθαιρώνα αναφέρεται ότι έγινε πριν τον άθλο του λέοντα της Νεμέας.

## Αναφορές


## Πηγές

* Apollodorus, *The Library* with an English Translation by Sir James George Frazer, FBA, FRS σε 2 τόμους, Cambridge, MA, Harvard University Press; Λονδίνο, William Heinemann Ltd. 1921. ISBN 0-674-99135-4 . Ηλεκτρονική έκδοση στην Ψηφιακή Βιβλιοθήκη Περσέα. Ελληνικό κείμενο διαθέσιμο από τον ίδιο ιστότοπο .
* Αθηναίος του Ναυκράτη, *Οι Δειπνοσοφιστές ή Συμπόσιο των μαθητών.* Λονδίνο. Henry G. Bohn, York Street, Covent Garden. 1854. Ηλεκτρονική έκδοση στην Ψηφιακή Βιβλιοθήκη Περσέα .
* Athenaeus of Naucratis, *Deipnosophistae* . Kaibel. Στο Aedibus BG Teubneri. Lipsiae. 1887. Ελληνικό κείμενο διαθέσιμο στην Ψηφιακή Βιβλιοθήκη Περσέα .
* Διόδωρος Σικελιώτης, *Η Βιβλιοθήκη της Ιστορίας* σε μετάφραση Charles Henry Oldfather . Δώδεκα τόμοι. Loeb Classical Library . Cambridge, Μασαχουσέτη: Harvard University Press; Λονδίνο: William Heinemann, Ltd. 1989. Τομ. 3. Βιβλία 4.59–8. Ηλεκτρονική έκδοση στον ιστότοπο του Bill Thayer
* Diodorus Siculus, *Bibliotheca Historica.* *Τόμος 1-2* . Immanel Bekker. Ludwig Dindorf. Φρίντριχ Βόγκελ. σε aedibus BG Teubneri. Λειψία. 1888-1890. Ελληνικό κείμενο διαθέσιμο στην Ψηφιακή Βιβλιοθήκη Περσέα .
* Παυσανίας, *Περιγραφή της Ελλάδας* με αγγλική μετάφραση από τον WHS Jones, Litt. D., and HA Ormerod, MA, σε 4 τόμους. Cambridge, MA, Harvard University Press; Λονδίνο, William Heinemann Ltd. 1918. . Ηλεκτρονική έκδοση στην Ψηφιακή Βιβλιοθήκη Περσέα
* Παυσανίας, *Graeciae Descriptio.* *3 τόμοι* . Λειψία, Teubner. 1903. Ελληνικό κείμενο διαθέσιμο στην Ψηφιακή Βιβλιοθήκη Περσέα .
* Tzetzes, John, *Book of Histories,* Book II-IV σε μετάφραση Gary Berkowitz από τα πρωτότυπα ελληνικά της έκδοσης του T. Kiessling του 1826. Online έκδοση στο theio.com
Κατηγορία:Γυναίκες του Ηρακλή
Κατηγορία:Πριγκίπισσες στην Ελληνική μυθολογία
Προκόπης Χατζάκης

Ο **Προκόπης Χατζάκης** (19 Φεβρουαρίου 1991, Αθήνα) είναι πρώην αθλητής του στίβου σε αγωνίσματα μεσαίων αποστάσεων (ημιαντοχής) και εν ενεργεία δάσκαλος φυσικής αγωγης στο συγκρότημα σχολείων "Γκράβα".

## Διακρίσεις
Το 2014 ο Προκόπης Χατζάκης κατέκτησε το χάλκινο μετάλλιο στο Πανελλήνιο πρωτάθλημα κλειστού στίβου ανδρών στα 1500 μέτρα, με χρόνο 3:54.77. 

Κατηγορία:Έλληνες αθλητές δρόμων μεσαίων αποστάσεων
Μπάκιγχαμ

Το **Μπάκιγχαμ** (αγγλικά: *Buckingham*) είναι κωμόπολη στο βόρειο Μπάκιγχαμσιρ (Buckinghamshire) της Αγγλίας, κοντά στα σύνορα του Νορθάμπτονσιρ (Northamptonshire) και του  Όξφορντσιρ (Oxfordshire), με πληθυσμό 15.168 κατοίκους σύμφωνα με την απογραφή του 2021. Η πόλη βρίσκεται περίπου 10 μίλιa (16 χλμ.) δυτικά του κέντρου του Μίλτον Κινζ (Central Milton Keynes), 16 μίλιa (26 χλμ.) νοτιοανατολικά του Μπάνμπερυ (Banbury) και 21 μίλιa (34 χλμ.) βορειοανατολικά της Οξφόρδης (Oxford).

Το Μπάκιγχαμ ήταν η πρωτεύουσα της κομητείας του Μπάκιγχαμσιρ από τον 10ο αιώνα, έως ότου το Έιλσμπερυ (Aylesbury) ανέλαβε αυτόν τον ρόλο τον 18ο αιώνα.

Το Μπάκιγχαμ έχει μια ποικιλία από εστιατόρια και παμπ, τυπικά μιας κωμόπολης. Διαθέτει μια σειρά από τοπικά καταστήματα, τόσο αλυσίδες όσο και συνοικιακά καταστήματα. Οι ημέρες της αγοράς είναι Τρίτη και Σάββατο και οι αγορές βρίσκονται στο Market Hill. Το Μπάκιγχαμ είναι αδελφοποιημένο με το Νόικιρχεν-Φλιν (Neukirchen-Vluyn) της Γερμανίας και το Μουβό (Mouvaux) της Γαλλίας.
[αριστερά|μικρογραφία| Το Old County Gaol στο Μπάκιγχαμ, που χτίστηκε το 1748. Τώρα είναι το [:en:Buckingham_Old_Gaol|Buckingham Old Gaol Museum.]]
δεξιά|μικρογραφία| SS Peter and Paul, Buckingham, θέα από τα νοτιοδυτικά.

## Παραπομπές


Κατηγορία:Πόλεις της Αγγλίας
Άλμπα (Ιταλία)

Η **Άλμπα** (ιταλικά: *Alba*) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.

## Παραπομπές


Κατηγορία:Δήμοι της Επαρχίας του Κούνεο
Liga Profesional de Fútbol Argentino

Η **Liga Profesional de Fútbol** (LPF) είναι εσωτερικό όργανο της Ομοσπονδίας Ποδοσφαίρου Αργεντινής, το οποίο δημιουργήθηκε επίσημα στην έκτακτη συνέλευση της 19ης Μαΐου του 2020. Συστάθηκε με σκοπό την επιστροφή της διοργάνωσης του πρωταθλήματος της Πριμέρα Ντιβισιόν, της ανώτατης ποδοσφαιρικής κατηγορίας της χώρας, υπό την αιγίδα της ομοσπονδίας, έπειτα από τη διάλυση της Superliga Argentina de Fútbol τον Απρίλιο του ίδιου έτους.

## Ιστορία
Μετά τη διάλυση της Superliga Argentina de Fútbol, συστάθηκε η Liga Profesional de Fútbol στις 19 Μαΐου του 2020, άμεσα συνδεδεμένη με την Ομοσπονδία Ποδοσφαίρου Αργεντινής.

## Διοργανώσεις
Εκτός από τη διοργάνωση της Πριμέρα Ντιβισιόν, το πρωτάθλημα δημιούργησε μια νέα διοργάνωση που ονομάζεται Κόπα ντε λα Λίγα Προφεσιονάλ, ένα εθνικό κύπελλο που προορίζεται για ομάδες της πρώτης κατηγορίας σύμφωνα με τη μορφή του καταργημένου Κόπα ντε λα Σουπερλίγα.

Εκτός από αυτές τις δύο διοργανώσεις, δημιούργησε το Τροφέο ντε Καμπεόνες ντε λα Λίγα Προφεσιονάλ, που πραγματοποιήθηκε για πρώτη φορά το 2021, το οποίο φέρνει αντιμέτωπους τους νικητές του πρωταθλήματος και του κυπέλλου.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Αργεντινή
Μουτουφλή Σερρών

Η **Μουτουφλή** ή Μετοχιλή είναι εγκαταλελειμμένος οικισμός που βρίσκεται στον σημερινό Δήμο Σιντικής της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκεται σε υψόμετρο 510 μέτρων, στους δυτικούς πρόποδες των ορέων Βροντούς, σε απόσταση 5 χλμ. ανατολικά από το Σιδηρόκαστρο Σερρών.**'

== Ιστορία ==

=== Οθωμανική περίοδος ===
Κατά την περίοδο της [[Οθωμανική Αυτοκρατορία|Οθωμανικής Αυτοκρατορίας]], ανήκε διοικητικά στον Καζά του Ντεμίρ Ισάρ του [[Σαντζάκι των Σερρών|Σαντζακίου των Σερρών]] του [[Βιλαέτι της Θεσσαλονίκης|Βιλαετίου της Θεσσαλονίκης]].

Στη στατιστική μελέτη ''«Μακεδονία, Εθνογραφία και Στατιστική»'' του [[Βούλγαροι|Βούλγαρου]] Βασίλ Κάντσωφ, εκτιμάται ότι το 1900 ο οικισμός είχε 185 [[Τούρκοι (έθνος)|Τούρκους]] κατοίκους. Στην ''«Εθνολογική Στατιστική των Βιλαετίων Θεσσαλονίκης και Μοναστηρίου»'' του Αθανάσιου Χαλκιόπουλου που εκδόθηκε το 1910 στην [[Αθήνα]], ο οικισμός αναφέρεται ως μουσουλμανικός. Σε υπολογισμούς που εξέδωσε, το έτος 1919, η Επιτελική Υπηρεσία του [[Ελληνικός Στρατός|Ελληνικού Στρατού]], προ του 1912 αναφέρονται 90 [[μουσουλμάνοι]] κάτοικοι.

=== Σύγχρονη ιστορία ===
Με το τέλος των [[Βαλκανικοί πόλεμοι|Βαλκανικών Πολέμων]], ο οικισμός περιήλθε στην [[Βασίλειο της Ελλάδας|ελληνική επικράτεια]] και κατά την [[Ελληνική απογραφή 1913|ελληνική απογραφή του 1913]] είχε πληθυσμό 84 κατοίκων. Σύμφωνα με τους υπολογισμούς της Επιτελικής Υπηρεσίας του Ελληνικού Στρατού, τον Αύγουστο του 1915 ο οικισμός ήταν ακατοίκητος. Το 1920 προσαρτήθηκε στην κοινότητα [[Σιδηρόκαστρο Σερρών|Σιδηροκάστρου]] και την ίδια χρονιά έπαψε να καταγράφεται στις ελληνικές απογραφές.******' Καταργήθηκε και τυπικά με την απόφαση 22700/1927 του Υπουργείου Εσωτερικών.

Σήμερα, στην τοποθεσία του εγκαταλελειμμένου οικισμού υπάρχουν διάσπαρτοι σωροί από πέτρες και ίχνη από τα θεμέλια των σπιτιών που υπήρχαν κάποτε εκεί. Κάτοψη των χαλασμάτων του οικισμού είναι, επίσης, ορατή σε αεροφωτογραφίες της περιόδου 1945-1960.

## Πληθυσμός

## Φωτογραφίες

Αρχείο:Μουτουφλή Σερρών 1.jpg
Αρχείο:Μουτουφλή Σερρών 3.jpg
Αρχείο:Μουτουφλή Σερρών 4.jpg
Αρχείο:Μουτουφλή Σερρών 6.jpg
Αρχείο:Μουτουφλή Σερρών 7.jpg
Αρχείο:Μουτουφλή Σερρών 8.jpg
Αρχείο:Μουτουφλή Σερρών 9.jpg
Αρχείο:Μουτουφλή Σερρών 10.jpg
Αρχείο:Μουτουφλή Σερρών 11.jpg
Αρχείο:Μουτουφλή Σερρών 12.jpg


## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σιντικής
Μαρμάρινα Σπίτια Σερρών

Τα **Μαρμάρινα Σπίτια** είναι κατηργημένος οικισμός του σημερινού Δήμου Αμφίπολης του Νομού Σερρών.

## Παραπομπές



Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Αμφίπολης
Superliga Argentina de Fútbol

Η **Superliga Argentina de Fútbol** (SAF) ήταν αθλητική ένωση υπεύθυνη για την οργάνωση και την ανάπτυξη του πρωταθλήματος της Πριμέρα Ντιβισιόν, της ανώτατης κατηγορίας του συστήματος ποδοσφαιρικών πρωταθλημάτων Αργεντινής, από την περίοδο 2017–18 έως την περίοδο 2019–20. Από το 2019, διοργάνωνε επίσης το Κόπα ντε λα Σουπερλίγα, το οποίο διεξαγόταν μετά τη λήξη της κανονικής περιόδου της Πριμέρα Ντιβισιόν και το Τροφέο ντε Καμπεόνες ντε λα Σουπερλίγα, στο οποίο έρχονταν αντιμέτωπες η πρωταθλήτρια της Πριμέρα Ντιβισιόν με τη νικήτρια του Κόπα ντε λα Σουπερλίγα. Ήταν συμβατικά συνδεδεμένη με την Ομοσπονδία Ποδοσφαίρου Αργεντινής και διέθετε αυτονομία και δικό της καταστατικό.

## Σκοποί
Δημιουργήθηκε στα πρότυπα των ενώσεων επαγγελματικού ποδοσφαίρου των ευρωραϊκών πρωταθλημάτων, με στόχο την εύρυθμη λειτουργία και τη βελτίωση της διοίκησης της διοργάνωσης σε οικονομικό και αθλητικό επίπεδο. Η Superliga, μέσω του Διοικητικού Συμβουλίου, με τη συμβουλή της Διοίκησης Αγώνων, ήταν ο μόνος αρμόδιος φορέας που καθόριζε όλες τις υποχρεώσεις, κατευθυντήριες γραμμές και οδηγίες που έπρεπε να ακολουθήσουν οι συμμετέχοντες σύλλογοι της Πριμέρα Ντιβισιόν για όλες τις πτυχές της διοργάνωσης, συμπεριλαμβανομένων εκείνων που σχετίζονται με το πρωτόκολλο, τα εμπορικά δικαιώματα, τη δημοσιότητα, τον τύπο, τις διαπιστεύσεις κλπ.

## Διάλυση
Έχοντας προηγουμένως επιλύσει τη διάλυσή της και τον σχηματισμό της Liga Profesional de Fútbol, στις 28 Απριλίου του 2020, ως αποτέλεσμα της υγειονομικής κρίσης, η Εκτελεστική Επιτροπή της Ομοσπονδίας Ποδοσφαίρου Αργεντινής αποφάσισε να τερματίσει όλους τους αγώνες που ήταν προγραμματισμένοι και διαπίστωσε ότι η επόμενη περίοδος θα διαρκούσε από τον Ιανουάριο έως τον Δεκέμβριο του 2021, αναλαμβάνοντας τη διοργάνωση των αγώνων, συμπεριλαμβανομένης της Πριμέρα Ντιβισιόν μέσω της Liga Profesional. Έπειτα από αυτό, η διάλυση της Superliga θεωρήθηκε δεδομένη. Επισημοποιήθηκε στην Έκτακτη Συνέλευση της Ομοσπονδίας Ποδοσφαίρου Αργεντινής, που πραγματοποιήθηκε στις 19 Μαΐου του 2020.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Αργεντινή
Seiko

Η **Seiko** (επίσημα Seikō Holdings K.K.) είναι ανεξάρτητη εταιρεία ρολογιών με έδρα το Τόκιο της Ιαπωνίας. Η εταιρεία παράγει όλα τα εξαρτήματα, τα λειτουργικά και βοηθητικά υλικά 100% η ίδια. Αυτός ο τύπος παραγωγής ρολογιών θεωρείται μοναδικός στον κόσμο. Η Seiko ανήκει εξ ολοκλήρου στην οικογένεια Hattori.

Ο Όμιλος Seiko έχει την επίσημη έδρα του στο Chūō του Τόκιο, στην περιοχή Ginza. Η Seiko είναι εισηγμένη στο Χρηματιστήριο του Τόκιο από το 1949 και λειτουργεί ως μητρική εταιρεία συμμετοχών με την επωνυμία Seikō Holdings K.K. υπεύθυνη για τις θυγατρικές Seikō Watch, Seikō Clock, Seikō Precision και Seikō Optical Products. Πρόεδρος της Seiko Holdings Κ.Κ. είναι ο Shinji Hattori, δισέγγονος του Kintarō Hattori, από τις 30 Απριλίου 2010.

## Παραπομπές


## Εξωτερικοί σύνδεσμοι
* 
*  

Κατηγορία:Ωρολογοποιία
Δημήτριος Λάλας

O **Δημήτριος Στέργιος Λάλας** ήταν σημαντικός Έλληνας συνθέτης και μουσικός.

## Βιογραφία
Εγεννήθη το 1844 ή το 1848 στο Μαγκάρεβο, τότε Οθωμανική Αυτοκρατορία (νυν Βόρεια Μακεδονία).   Σπούδασε στο Μοναστήρι, στη Θεσσαλονίκη, στην Αθήνα και αργότερα τα έτη 1868-70 στο Πανεπιστήμιο Μουσικής και Παραστατικών Τεχνών στο Μόναχο .  Το 1870 γνώρισε τον μεγάλο Γερμανό συνθέτη Ρίχαρντ Βάγκνερ, ενώ το 1876 έγινε μαθητής και συνεργάτης του.  

Σε σύντομο χρονικό διάστημα, έγινε διευθυντής ορχήστρας στο Σάλτσμπουργκ, ενώ στο Πρέσμπουργκ έγινε ο αντικαταστάτης του μαέστρου Χανς Ρίχτερ σε μια συναυλία έργων του Βάγκνερ, στην οποία παρευρέθει και ο ίδιος ο Βάγκνερ.   Το 1877-1881 δίδαξε μουσική στη Χάλκη και αργότερα εγκαταστάθηκε στη Θεσσαλονίκη. Ήταν δάσκαλος του Αιμίλιου Ριάδη .  

Έκανε παρέα με Μακεδόνες, με τους οποίους συνεργάστηκε και οργάνωσαν τη « *Μακεδονική Άμυνα* » στα τέλη του 1902. Τοπικές επιτροπές της τελευταίας έκανα την εμφάνισή τους σε πόλεις και χωριά της Μακεδονίας, προετοιμάζοντας τους κατοίκους αυτών για τον επερχόμενο Μακεδονικό Αγώνα .  Κάποια στιγμή, πριν το 1906, ο Λάλας συνέθεσε ένα μουσικό έργο για τον Μακεδονικό Αγώνα, με τίτλο « *Μακεδονικός Παιάν* ».  

Απεβίωσε από χολέρα το έτος 1911 στο Μοναστήρι, ενώ τα έργα του εξαφανίστηκαν το 1927. 

## Παραπομπές

Κατηγορία:Μακεδόνες
Κατηγορία:Μακεδονομάχοι
Κατηγορία:Έλληνες συνθέτες κλασικής μουσικής
Κιμουριώτης Λασιθίου

Ο **Κιμουριώτης** είναι μικρό χωριό της Κοινότητος Αχλαδίων του δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης.

Είναι χτισμένο κοντά στην αρχαία πηγή Λαψανάρι. Ανήκει στην κοινότητα των Αχλαδίων και συνδέεται με αυτή μέσω παράκαμψης που ενώνει τα Αχλάδια με την Σκοπή.

## Ιστορικά στοιχεία
Το τοπωνύμιο αναφέρεται σε συμβόλαιο του 1581. Ως χωριό αναφέρεται για πρώτη φορά το 1832, ως Κιμουριότι. Στην απογραφή του 1881 αναφέρεται ως Κυμουριώτου, με 60 χριστιανούς κατοίκους, ενώ στην απογραφή του 1900 αναφέρεται ως Κιμουργιώτης, με 75 χριστιανούς κατοίκους. Στην απογραφή του 1920 αναφέρεται ως Κιμουργιώτη, το 1928 αναφέρεται ως Κυμπουργιώτης, ενώ από το 1940 και έπειτα απογράφεται ως Κιμουριώτης.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα

Ελάχιστα μέτρα μόλις από τον οικισμό βρίσκεται η όμορφη πηγή Λαψανάρι, ακριβώς δίπλα στον δρόμο που συνδέει τα Αχλάδια με τη Σκοπή. Κεντρικός ναός του Οικισμού είναι η Αγία Τριάδα ενώ  κοντά βρίσκονται και τα γραφικά ξωκλήσια της Αγίας Μαρίνας και των Αγίων Πάντων. Τέλος στην ευρύτερη περιοχή του χωριού ανήκει και ο Ιερός Ναός των Αγίων Ιωακείμ και Άννης που ενώ γεωγραφικά βρίσκεται εντός της Κοινότητας Αχλαδίων, ενοριακά εντάσσεται στον ναό του Ευαγγελισμού στην Πόλη της Σητείας.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Στοιχειώδης άλγεβρα

δεξιά|μικρογραφία|200x200εσ| Δισδιάστατο διάγραμμα (κόκκινη καμπύλη) της αλγεβρικής εξίσωσης <math>y = x^2 - x - 2</math> .
Η **στοιχειώδης άλγεβρα** είναι η πιο βασική μορφή της άλγεβρας. Η στοιχειώδης άλγεβρα συχνά είναι το αντίθετο της αριθμητικής: η αριθμητική ασχολείται με αριθμούς ων οποίων η ονομαστική αξία δεν αλλάζει και είναι καθορισμένη, ενώ η άλγεβρα εισάγει μεταβλητές (μεγέθη χωρίς σταθερές τιμές).

Η χρήση μεταβλητών συνεπάγεται τη χρήση αλγεβρικού συμβολισμού και την κατανόηση των γενικών κανόνων των πράξεων που ανήκουν στο πεδίο της αριθμητικής. Σε αντίθεση με την αφηρημένη άλγεβρα, η στοιχειώδης άλγεβρα ασχολείται μόνο με τους πραγματικούς και μιγαδικούς αριθμούς και όχι με διάφορες περίπλοκες αλγεβρικές πράξεις.

Συνήθως διδάσκεται σε μαθητές δευτεροβάθμιας εκπαίδευσης και βασίζεται στην κατανόησή τους για την αριθμητική . Η χρήση μεταβλητών για τον προσδιορισμό των ποσοτήτων επιτρέπει την τυπική και συνοπτική έκφραση των γενικών σχέσεων μεταξύ των ποσοτήτων, και έτσι επιτρέπει την επίλυση ενός ευρύτερου φάσματος προβλημάτων. Πολλές ποσοτικές σχέσεις στις επιστήμες και τα μαθηματικά εκφράζονται ως αλγεβρικές εξισώσεις.

## Παραπομπές




Κατηγορία:Άλγεβρα
Νουτσέττο

Το **Νουτσέττο** (ιταλικά: *Nucetto*) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.

## Παραπομπές


Κατηγορία:Δήμοι της Επαρχίας του Κούνεο
Νίκος Μηλιώρης

Ο **Νίκος Ε. Μηλιώρης** (1896-1983) ήταν Έλληνας συγγραφέας και στρατιωτικός.

## Βιογραφία
Γεννήθηκε το 1896 στα Βουρλά των δυτικών παραλίων της Μικράς Ασίας, στην Οθωμανική Αυτοκρατορία και φοίτησε στην Ευαγγελική Σχολή της Σμύρνης. Αρχικά εργάστηκε ως γραμματέας και λογιστής, ενώ αργότερα μετέβη στην Ελλάδα, ακολουθώντας στρατιωτική καριέρα. Αποστρατεύτηκε το 1952 από τις ένοπλες δυνάμεις φέροντας τον βαθμό του συνταγματάρχη. Μετά τη Μικρασιατική Καταστροφή - κατά την οποία σκοτώθηκε ο πατέρας του - εγκαταστάθηκε μόνιμα στη Νέα Ιωνία της Αθήνας, ενώ τα τελευταία χρόνια της ζωής του τα πέρασε στο Παπάγου. Απεβίωσε στην Αθήνα, στις 3 Αυγούστου του 1983. Ήταν παντρεμένος με τη λογοτέχνιδα Ρίτα Μηλιώρη και πατέρας ενός παιδιού.

## Συγγραφικό έργο

Ο Μηλιώρης ασχολήθηκε ενεργά με την ιστορική πορεία και τον πολιτισμό των Ελλήνων της Μικράς Ασίας, γράφοντας βιβλία και μελέτες, συμβάλοντας στην έκδοση εντύπων μικρασιατικού ενδιαφέροντος και συμμετέχοντας σε προσφυγικούς πολιτιστικούς συλλόγους και ενώσεις. 

Μεταξύ άλλων συμμετείχε στην έκδοση των Μικρασιατικών Χρονικών, διηύθυνε την εφημερίδα Μικρασιατική Ηχώ και δημοσίευσε άρθρα και μελέτες του σε διάφορα έντυπα, όπως τα Μικρασιατικά Χρονικά, η Νέα Εστία, η Φιλολογική Πρωτοχρονιά κ.ά. Ακόμη εξέδωσε μια σειρά βιβλίων, μεταξύ των οποίων «*Τα Βουρλά της Μικράς Ασίας*» (τόμοι Α΄ και Β΄), «*Ο Παλαμάς και οι πρόσφυγες*», «*Οι Κρυπτοχριστιανοί*», «*Μένος Φιλήντας, ο γλωσσολόγος, ο λογοτέχνης, ο άνθρωπος*», «*Ο Άγγελος Σημηριώτης και το Νεοελληνικό Πρόβλημα*», «*Μικρασιατικά κείμενα*», «*Απόηχοι του μικρασιατικού ολέθρου στην ποίηση*» *«Μικρασιατικές επιφυλλίδες»* *([[εκδόσεις Ιωλκός]], 1974)* κ.λπ.

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες στρατιωτικοί
Κατηγορία:Μικρασιατικός Ελληνισμός
Τζον Μουσίνιο

Ο **Τζον Μάικλ Λιούις Μουσίνιο** (αγγλικά: John Michael Lewis Mousinho) (γενν. 30 Απριλίου 1986) είναι Άγγλος επαγγελματίας πρώην ποδοσφαιριστής και νυν προπονητής ποδοσφαίρου. Είναι ο σημερινός προπονητής της Πόρτσμουθ.

## Διευθυντική καριέρα
Ο Τζον Μουσίνιο διορίστηκε ως προπονητής της Πόρτσμουθ στις 20 Ιανουαρίου 2023, αναλαμβάνοντας τον πρώτο του ρόλο στην προπονητική. Υπέγραψε «μακροπρόθεσμο συμβόλαιο» με τον σύλλογο. Ο διευθύνων σύμβουλος της Πόρτσμουθ, Άντι Κάλεν, δήλωσε ότι οι ηγετικές και κινητήριες ικανότητες του Μουσίνιο αποτέλεσαν σημαντικό λόγο για τον διορισμό του. Το πρώτο του παιχνίδι ως προπονητής ήταν μία νίκη με 2–0 απέναντι στην Έξετερ Σίτι στο Φράττον Παρκ στις 21 Ιανουαρίου 2023. Τη στιγμή του διορισμού του, η Πόρτσμουθ βρισκόταν στη 15η θέση της League One, όμως τερμάτισε τη σεζόν 2022–23 στην 8η θέση, ολοκληρώνοντας τη χρονιά με αήττητο σερί 11 αγώνων.

Το αήττητο σερί της Πόρτσμουθ συνεχίστηκε και στη νέα σεζόν, και αφού οδήγησε την ομάδα του σε 13 βαθμούς σε πέντε αγώνες, ο Μουσίνιο τιμήθηκε με το βραβείο του Προπονητή του Μήνα για τον Σεπτέμβριο του 2023 στην EFL League One.

Στις 14 Απριλίου 2024, αναδείχθηκε Προπονητής της Χρονιάς στη League One για τη σεζόν 2023–24 στα Βραβεία EFL. Δύο ημέρες αργότερα, η Πόρτσμουθ εξασφάλισε την άνοδό της στην Championship με μία δραματική νίκη 3–2 επί της Μπάρνσλεϊ, κατακτώντας παράλληλα τον τίτλο της League One.

Στις 20 Σεπτεμβρίου 2024, υπέγραψε επέκταση του μακροχρόνιου συμβολαίου του με την Πόρτσμουθ, μαζί με τον αθλητικό διευθυντή Ρίτσαρντ Χιουζ. Η διάρκεια της επέκτασης δεν αποκαλύφθηκε.

Έπειτα από ένα κακό ξεκίνημα στην επιστροφή της Πόρτσμουθ στην Championship, η ομάδα πέτυχε την πρώτη της νίκη στο πρωτάθλημα της σεζόν 2024–25 στον δέκατο αγώνα, εκτός έδρας απέναντι στους Κουίνς Παρκ Ρέιντζερς, στις 19 Οκτωβρίου. Τελικά, εξασφάλισε την παραμονή της στην κατηγορία με μία εντός έδρας νίκη 1–0 επί της Γουότφορντ στις 21 Απριλίου 2025.

Κατηγορία:Προπονητές ποδοσφαίρου Πόρτσμουθ ΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Όξφορντ Γιουνάιτεντ ΦΚ
Κατηγορία:Ποδοσφαιριστές Μπάρτον Άλμπιον
Κατηγορία:Ποδοσφαιριστές Πρέστον Νορθ Εντ
Κατηγορία:Ποδοσφαιριστές Στίβενεϊτζ ΦΚ
Κατηγορία:Ποδοσφαιριστές Γέντινγκ ΦΚ
Κατηγορία:Ποδοσφαιριστές Μπρέντφορντ ΦΚ
Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Λίγα ντε Εξπανσιόν ΜΧ

Η **Λίγα ντε Εξπανσιόν ΜΧ** (ισπανικά: *Liga de Expansión MX*) είναι μεξικάνικο πρωτάθλημα ποδοσφαίρου που δημιουργήθηκε το 2020 ως μέρος του «Σταθεροποιητικού Έργου» της Μεξικανικής Ομοσπονδίας Ποδοσφαίρου, το οποίο έχει πρωταρχικό στόχο τη διάσωση των οικονομικά προβληματικών συλλόγων της Ασένσο ΜΧ και να αποτρέψει την κατάργηση του πρωταθλήματος της δεύτερης κατηγορίας στο Μεξικό, για το οποίο δεν θα υπάρξει άνοδος και υποβιβασμός για έξι χρόνια. Το έργο επιχειρεί επίσης να εδραιώσει ένα σταθερό σχέδιο με ισχυρή διοίκηση, οικονομικά και υποδομές, για τις ομάδες της Λίγα ΜΧ και της πρώην Ασένσο ΜΧ.

## Ιστορία
Στις 20 Φεβρουαρίου του 2020, οι πρόεδροι των συλλόγων της Λίγα ΜΧ, των συλλόγων της Ασένσο ΜΧ και στελέχη της Μεξικανικής Ομοσπονδίας Ποδοσφαίρου είχαν συνάντηση, στην οποία συζητήθηκαν διάφορα θέματα με σκοπό την ενίσχυση των δύο βασικών πρωταθλημάτων στη χώρα.

Στις 26 Ιουνίου 2020, παρουσιάστηκε επίσημα το πρωτάθλημα, με τη συμμετοχή 16 ομάδων: Αλεμπρίχες ντε Οαχάκα, Ατλάντε, Ατλέτικο Μορέλια, Κανκούν, Σελάγια, Σιμαρόνες ντε Σονόρα, Κορεκαμίνος ΟΑΤ, Ντοράδος ντε Σιναλόα, Λεόνες Νέγρος ΟυδεΓκάδε, Μινασέρο, Ταμπίκο Μαδέρο και Βενάδος. Οι Πούμας Ταμπάσκο και Ταπατίο μπήκαν στο πρωτάθλημα ως εκπρόσωποι της Λίγα ΜΧ. Τελικά, στις 17 Ιουλίου του 2020, οι Τεπατιτλάν και Τλαξκάλα προσκλήθηκαν ως ομάδες επέκτασης της Λίγα Πρέμιερ.

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στο Μεξικό
Μπενεντέτο Ακκόλτι ο Πρεσβύτερος

Ο **Μπενεντέτο Ακκόλτι** (**, 1415 στο Αρέτσο - 26 Σεπτεμβρίου 1464 στη Φλωρεντία) ήταν Ιταλός νομικός, ουμανιστής και ιστορικός.

Γεννήθηκε στο Αρέτσο της Τοσκάνης, από επιφανή οικογένεια, αρκετά μέλη της οποίας διακρίθηκαν όπως και ο ίδιος για τις νομικές τους επιδόσεις. πήρξε για κάποιο διάστημα καθηγητής της Νομικής στο Πανεπιστήμιο της Φλωρεντίας, και μετά την αποπομπή, το 1456, από την καγκελαρία της Φλωρεντίας του διάσημου ουμανιστή Πότζιο Μπρατσολίνι λόγω ανικανότητας και ένα μεσοδιάστημα δύο ετών, ο ίδιος ο Ακκόλτι έγινε καγκελάριος της Δημοκρατίας της Φλωρεντίας το 1458.

Ο Ακκόλτι έγραψε στα λατινικά μια ιστορία της Πρώτης Σταυροφορίας, με τίτλο *De Bello a Christianis contra Barbaros gesto pro Christi Sepulchro et Judaea recuperandis libri IV* (1464), ή "Περί του πολέμου που διεξήγαγαν οι Χριστιανοί εναντίον των βαρβάρων, για την ανάκτηση του τάφου του Χριστού και της Ιουδαίας", η οποία λέγεται ότι παρείχε στον Τορκουάτο Τάσσο την ιστορική βάση για το έργο του Απελευθερωμένη Ιερουσαλήμ. Ένα άλλο έργο του Ακκόλτι, ένας «Διάλογος» (1461–63), εκδόθηκε στην Πάρμα το 1689- στο έργο αυτό ο συγγραφέας συγκρίνει τα επιτεύγματα των σύγχρονων με τα επιτεύγματα των αρχαίων, προκειμένου να αποδείξει ότι οι πρώτοι δεν είναι σε τίποτα κατώτεροι από τους δεύτερους. Και τα δύο έργα αφιερώθηκαν σε μέλη της οικογένειας των Μεδίκων, ο "Διάλογος" στον Κόζιμο τον Πρεσβύτερο, η ιστορία στον γιο του Πέτρο.

Ο νεότερος αδελφός του Ακκόλτι, ο Φραντσέσκο, ήταν επίσης διακεκριμένος νομικός. Ο γιος του Πιέτρο έγινε καρδινάλιος, ενώ ένας άλλος γιος του ο Μπερνάρντο, ήταν αξιόλογος λαϊκός ποιητής. Ο Μπενεντέτο Ακκόλτι ο Νεότερος, εγγονός του καγκελάριου, έγινε επίσης καρδινάλιος.

## Παραπομπές


## Βιβλιογραφία
* 
* 

Κατηγορία:Ιταλοί ιστορικοί
Κατηγορία:Ιταλοί νομικοί
Κατηγορία:Ιταλοί συγγραφείς
Βέροια των Ταουλαντίων

[μικρογραφία| Ο [Πύρρος της Ηπείρου|Πύρρος, όταν ήταν παιδί, έφερε στη Γλαυκία, τον βασιλιά της Ιλλυρίας και τη γυναίκα του τη Βέροια για προστασία και εκπαίδευση . - Νικολά Ρενέ Λε Ζεν Ζολαίν (1732 – 1804)]]
Η **Βέροια** ήταν αρχαία Ελληνίδα βασίλισσα της Ιλλυρίας και σύζυγος του Γλαυκία, βασιλιά των Ταουλαντίων. Καταγόταν από την φυλή των Μολοσσών της Ηπείρου. Μεγάλωσε τον Πύρρο της Ηπείρου όταν τον υιοθέτησε ο Γλαυκίας.

## Παραπομπές


## Βιβλιογραφία
* 

Κατηγορία:Βασίλισσες της Ιλλυρίας
Γιώργος Καρλαύτης

Ο **Γιώργος Καρλαύτης** (, 3 Απριλίου 2001) είναι Ελληνοαμερικανός αθλητής του αμερικανικού ποδοσφαίρου, ο οποίος αγωνίζεται για τους Κάνσας Σίτι Τσιφς του National Football League (NFL), αγωνιζόμενος στη θέση του πλαγίου αμυντικού (Defensive end). 

## Βιογραφία
Γεννήθηκε το 2001, στην Αθήνα, και συγκεκριμένα στο Μαρούσι, και μεγάλωσε στο Ψυχικό. 

Ο Καρλαύτης, η αμερικανίδα μητέρα του Έιμι και η οικογένειά του μετακόμισαν στις Ηνωμένες Πολιτείες όταν ήταν 13 ετών, το 2014, μετά τον απροσδόκητο θάνατο του πατέρα του, Ματθαίου Καρλαύτη,  ο οποίος ήταν καθηγητής στο ΕΜΠ, ενώ είχε διατελέσει και έφορος στην ομάδα υδατοσφαίρισης ανδρών του Παναθηναϊκού. 

## Αθλητική σταδιοδρομία
Αγωνίστηκε με την Εθνική Ελλάδας παίδων υδατοσφαίρισης στη θέση του τερματοφύλακα, , κατακτώντας το χάλκινο μετάλλιο σε διεθνές τουρνουά στο Βελιγράδι, καθώς και στον Παναθηναϊκό.

Αφότου μετακόμισε στις ΗΠΑ, ασχολήθηκε επίσης με την καλαθοσφαίριση και τον στίβο (σφαιροβολία, σκυταλοδρομία). 

Έπαιξε κολεγιακό ποδόσφαιρο στο Purdue, όπου κέρδισε σειρά διακρίσεων στην περιφέρεια των Big Ten. Συγκεκριμένα, το 2019 ανακηρύχθηκε από τα ΜΜΕ μέλος της δεύτερης καλύτερης αμυντικής ομάδας, ενώ οι προπονητές των συμπεριέλαβαν στους τιμητικά αναφερόμενους. Το 2020, αντίστροφα, ανακηρύχθηκε μέλος της δεύτερης καλύτερης αμυντικής ομάδας από τους προπονητές, ενώ τα ΜΜΕ των συμπεριέλαβαν στους τιμητικά αναφερόμενους. Και το 2021, ανακηρύχθηκε μέλος της καλύτερης αμυντικής ομάδας τόσο από τους προπονητές, όσο και από τα ΜΜΕ.

Στη συνέχεια επιλέχθηκε από τους Κάνσας Σίτι Τσιφς στον πρώτο γύρο του NFL Draft του 2022, και συγκεκριμένα στο Νο 30.

Το 2023 έγινε μόλις ο δεύτερος Έλληνας, μετά τον Κρις Μαραγκό, που νικά στο Σούπερ Μπόουλ, και κατακτά το πρωτάθλημα αμερικάνικου ποδοσφαίρου των ΗΠΑ, της NFL. 

Το 2024, παίζοντας πάλι στο Σούπερ Μπόουλ με τους Κάνσας Σίτι Τσιφς, έγινε ο πρώτος Έλληνας που κατακτά δεύτερη συνεχόμενη φορά το πρωτάθλημα. 

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί ελληνικής καταγωγής
Κατηγορία:Αμερικανικό ποδόσφαιρο
Κατηγορία:Έλληνες υδατοσφαιριστές
Κατηγορία:Έλληνες αθλητές της σφαιροβολίας
Κατηγορία:Υδατοσφαιριστές Παναθηναϊκού
Το νησί της Ουρανίτσας

***Το νησί της Ουρανίτσας*** είναι διήγημα του Αλέξανδρου Παπαδιαμάντη που δημοσιεύτηκε στο περιοδικό Παναθήναια στις 15 Μαρτίου του 1902. Περιλαμβάνεται στα Σκιαθίτικα διηγήματα του συγγραφέα. Το διήγημα εκδόθηκε σε βιβλίο πρώτη φορά το 1912, από τις εκδόσεις Γ. Φέξη. Συμπεριλαμβανόταν στη συλλογή διηγημάτων του Παπαδιαμάντη «Πρωτοχρονιάτικα διήγηματα».

Το διήγημα αναφέρεται στην αυτοκτονία μιας αρραβωνιασμένης νεαρής κοπέλας μετά τις υποψίες της πεθεράς της ότι το κυοφορούμενο παιδί της ήταν καρπός παράνομης σχέσης της. Η αφήγηση τελειώνει με ένα είδος μεταθανάτιας δικαίωσης της αθώας κοπέλας, καθώς ο τάφος της στο ερημονήσι που την έθαψαν ανέδυε ευωδία και το νησί ονομάστηκε με το όνομά της, τον τίτλο του διηγήματος. 

## Υπόθεση
Ο αφηγητής-Παπαδιαμάντης παραθέτει την ιστορία όπως του την διηγήθηκε μια ηλικιωμένη γυναίκα, η Φιλιώ Ματαρώνα. Τα γεγονότα διαδραματίζονται γύρω στο 1815: «Αὐτὸ ἔγινε πέντε ἢ ἓξ χρόνια μπροστὰ ἀπ᾽ τὴν Ἐπανάσταση.» 

Η Ουρανίτσα ήταν ετεροθαλής αδελφή της Φιλιώς από τον προηγούμενο γάμο τής μητέρας τους. Όταν η ίδια ήταν οκτώ ετών, η 16χρονη Ουρανίτσα αρραβωνιάστηκε τον Σπύρο τής Μπερνίτσας.

Μετά τον αρραβώνα η Ουρανίτσα εγκαταστάθηκε στο σπίτι τής πεθεράς της που ζούσε μόνη. Λόγω κακοκαιρίας, ο Σπύρος μπάρκαρε 5-6 μέρες αργότερα από την εγκατάστασή της στο σπίτι. Ο γάμος τους θα γίνονταν μόλις θα επέστρεφε, μετά από λίγους μήνες. Η Ουρανίτσα ζούσε αγαπημένα με την πεθερά της περιμένοντας τον Σπύρο. Μετά από δυο-τρεις μήνες, η Ουρανίτσα διαπίστωσε ότι ήταν έγκυος και με πολλή ντροπή το αποκάλυψε στην πεθερά της, λέγοντάς της ότι πριν φύγει ο Σπύρος είχαν ολοκληρώσει τη σχέση τους. Αυτή όμως αμφισβήτησε ότι το παιδί ήταν του γιου της και την κατηγόρησε ότι είχε σχέσεις με κάποιον άλλο. Η Ουρανίτσα απείλησε ότι θα πιει φαρμάκι από τη ντροπή της και η σκληρή απάντηση της πεθεράς της ήταν «― Νά ἐκειδὰ πάνω στὸ ἀράφι, τό ᾽χω,.... Πάρε το καὶ πιέ το!…».

Η Ουρανίτσα πραγματοποίησε την απειλή της και το ίδιο απόγευμα βρέθηκε νεκρή. Ο παπάς αρνήθηκε να τη θάψει στο νεκροταφείο, επειδή είχε αυτοκτονήσει. Έτσι αποφασίστηκε να τη θάψουν «αδιάβαστη» στο Μαραγκό, ένα ακατοίκητο νησάκι έξω απ’ το λιμάνι, χωρίς να επιτρέψουν ούτε στη μάνα της να συνοδέψει τη σωρό.

Ένα χρόνο αργότερα, μερικοί ψαράδες έφτασαν στο νησάκι και θέλησαν να βρουν ξύλα για να ανάψουν φωτιά. Μέσα στα χαμόκλαδα, στη ρίζα ενός βράχου, όπου το χώμα προεξείχε λίγο, είχαν φυτρώσει λουλούδια που ανέδυαν μια μοσχοβολιά. Στο σημείο εκείνο ήταν ο τάφος της Ουρανίτσας. Από τότε το Μαραγκό άρχισαν να το λένε «το νησί της Ουρανίτσας».

## Το θέμα της αυτοκτονίας στον Παπαδιαμάντη
Διηγήματα του Παπαδιαμάντη που αναφέρονται σε αυτοκτονία: *Οι μάγισσες* (1900), *Απόλαυσις στη γειτονιά* (1900),  *[[Έρμη στα ξένα]]* (1906), *Τα ρόδιν' ακρογιάλια* (1908), *Ο Αυτοκτόνος* (ημιτελές). 

## Εξωτερικοί σύνδεσμοι

* Πλήρες κείμενο στο papadiamantis.net
* Το νησί της Ουρανίτσας - Αλέξανδρος Παπαδιαμάντης - Ηχητικό βιβλίο

## Παραπομπές
 
 
Κατηγορία:Διηγήματα του Αλέξανδρου Παπαδιαμάντη
Spider-Man: Miles Morales

Το ***Marvel's Spider-Man: Miles Morales*** είναι ένα παιχνίδι δράσης-περιπέτειας του 2020 που αναπτύχθηκε από την Insomniac Games και εκδόθηκε από τη Sony Interactive Entertainment. Βασισμένο στον χαρακτήρα Μάιλς Μοράλες / Spider-Man της Marvel Comics, το παιχνίδι είναι spin-off και συνέχεια του *[[Spider-Man (βιντεοπαιχνίδι, 2018)|Marvel's Spider-Man]]* (2018) και η δεύτερη δόση της σειράς ''Spider-Man'' της Insomniac. Η αφήγηση επικεντρώνεται στον αγώνα του Μάιλς να εξισορροπήσει τα καθήκοντα του πολιτικού του προσώπου και τον ρόλο του ως δεύτερου Spider-Man όταν το νέο του σπίτι, το Χάρλεμ, απειλείται από έναν πόλεμο μεταξύ της Roxxon Energy Corporation και ενός εγκληματικού στρατού υψηλής τεχνολογίας που ονομάζεται Underground, με επικεφαλής τον μυστηριώδη Tinkerer.

Το παιχνίδι παρουσιάζεται από την οπτική γωνία του τρίτου προσώπου με κύρια εστίαση στις ικανότητες διέλευσης και μάχης του Μάιλς. Ο Μάιλς μπορεί να κινείται ελεύθερα στην πόλη της Νέας Υόρκης, αλληλεπιδρώντας με άλλους χαρακτήρες, αναλαμβάνοντας αποστολές και ξεκλειδώνοντας νέα gadget και κοστούμια προχωρώντας στην κύρια ιστορία ή ολοκληρώνοντας εργασίες. Εκτός της ιστορίας, ο παίκτης μπορεί να ολοκληρώσει δευτερεύουσες αποστολές για να ξεκλειδώσει επιπλέον περιεχόμενο και συλλεκτικά αντικείμενα. Η μάχη επικεντρώνεται στην αλυσίδα των επιθέσεων και στη χρήση του περιβάλλοντος και των ιστών για την ανικανότητα πολλών εχθρών, αποφεύγοντας παράλληλα τη ζημιά.

Ανακοινώθηκε στην εκδήλωση αποκάλυψης του PlayStation 5 τον Ιούνιο του 2020, το παιχνίδι κυκλοφόρησε ως τίτλος κυκλοφορίας για τη νέα κονσόλα στις 12 Νοεμβρίου 2020, στη Βόρεια Αμερική και την Αυστραλία και στις 19 Νοεμβρίου παγκοσμίως. Μια έκδοση του PlayStation 4 κυκλοφόρησε την ίδια μέρα, χωρίς κάποια από τα προηγμένα χαρακτηριστικά του αντίστοιχου της επόμενης γενιάς, όπως ray-tracing ή λειτουργία απόδοσης 60 FPS, λόγω των τεχνικών περιορισμών της κονσόλας. Μια έκδοση των Microsoft Windows κυκλοφόρησε στις 18 Νοεμβρίου 2022. Το παιχνίδι έλαβε επαίνους για τη μάχη, την αφήγηση, το περιεχόμενο και τις τεχνικές βελτιώσεις της έκδοσης PlayStation 5. Πούλησε πάνω από 6,5 εκατομμύρια μονάδες έως τον Ιούλιο του 2021.

## Παραπομπές

Κατηγορία:Βιντεοπαιχνίδια των Windows
Κατηγορία:Βιντεοπαιχνίδια τοποθετημένα στη Νέα Υόρκη
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Συνέχειες βιντεοπαιχνιδιών
Κατηγορία:Βιντεοπαιχνίδια της Sony Interactive Entertainment
Κατηγορία:Βιντεοπαιχνίδια του PlayStation 5
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια της Insomniac Games
Κατηγορία:Νικητές BAFTA (βιντεοπαιχνίδια)
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια του 2020
Κατηγορία:Σελίδες με μη επιθεωρημένες μεταφράσεις
Κατηγορία:Βιντεοπαιχνίδια βασισμένα σε κόμικς της Marvel
Κατηγορία:Marvel's Spider-Man
Α΄ Κατηγορία ποδοσφαίρου γυναικών 1999-2000

Η **[[Πρωτάθλημα Ελλάδας ποδοσφαίρου γυναικών|Α΄ κατηγορία ποδοσφαίρου γυναικών]] 1999–00** ήταν το 11ο πρωτάθλημα στην ιστορία του θεσμού και το 8ο πρωτάθλημα ως Α΄ Εθνική που διοργάνωσε η ΕΠΟ. Έγινε σε μία μόνο φάση και οι 12 ομάδες που συμμετείχαν αγωνίστηκαν σε έναν ενιαίο όμιλο. Έγιναν δύο γύροι, σύνολο 22 αγώνων για κάθε ομάδα. Πρωταθλητής αναδείχθηκε ο **[[Μ.Ε.Α.Ο. Φιλυριακός Φλώρινας|Φιλυριακός Φλώρινας]]**.

## Βαθμολογία

## Πηγές
* Greece - List of Women Champions > 1999/00, Hans Schöggl, Rec.Sport.Soccer Statistics Foundation (RSSSF) .

Κατηγορία:Εγχώρια ποδοσφαιρικά πρωταθλήματα 1999-2000
Βυζαντινό Μουσείο Ιωαννίνων

Το **Βυζαντινό Μουσείο Ιωαννίνων** στεγάζεται σε ένα από τα κτίρια της ακρόπολης (Ιτς Καλέ) των Ιωαννίνων. Το κεντρικό μέρος του κτιρίου που στεγάζει το μουσείο κατασκευάστηκε στην δεκαετία του 1960 και αρχικά ήταν βασιλικό περίπτερο.

## Ιστορία
Το μουσείο άνοιξε για το κοινό το 1995. Η συλλογή των ασημένιων αντικειμένων του μουσείου στεγάζεται σε ένα ξεχωριστό κτήριο του 19ου αιώνα στην ακρόπολη των Ιωαννίνων. Υπάρχουν σχέδια για την εκμετάλλευση κτιρίων από την ακρόπολη των Ιωαννίνων με στόχο να τοποθετηθούν τα εκθέματα του μουσείου. Το μουσείο περιέχει συλλογές παλαιοχριστιανικών και βυζαντινών γλυπτών, ευρήματα ανασκαφών από την Άρτα, αγγεία, χειρόγραφα και πρώιμες εκδόσεις έντυπων βιβλίων, μεταβυζαντινές εικόνες και ασημένια αντικείμενα.

## Παραπομπές


Κατηγορία:Μουσεία στα Ιωάννινα
Ιωαννινα
Κατάλογος Μνημείων Παγκόσμιας Κληρονομιάς στην Ελλάδα

Η Εκπαιδευτική, Επιστημονική και Πολιτιστική Οργάνωση των Ηνωμένων Εθνών ονομάζει πολιτιστικούς χώρους αλλά και άλλα σημεία πολιτιστικού, περιβαλλοντικού και ιστορικού ενδιαφέροντος σαν Μνημεία Παγκόσμιας Κληρονομιάς εξαιρετικής παγκόσμιας αξίας για την πολιτιστική ή την περιβαλλοντική σημασία που διαθέτουν. Τα μνημεία παγκόσμιας κληρονομιάς ορίζονται σύμφωνα με την Σύμβαση της Ουνέσκο για την Παγκόσμια Κληρονομιά, που υπεγράφη το 1972. Οι χώροι που μπορούν να οριστούν από την Ουνέσκο σαν μνημεία παγκόσμιας κληρονομιάς περιλαμβάνουν μνημεία (όπως αρχιτεκτονικά έργα, μνημειακά γλυπτά ή επιγραφές), ομάδες κτιρίων και τοποθεσίες (συμπεριλαμβανομένων των αρχαιολογικών χώρων), φυσικά περιβάλλοντα (αποτελούμενα από φυσικούς και βιολογικούς σχηματισμούς), γεωλογικούς και φυσιογραφικούς σχηματισμούς (συμπεριλαμβανομένων οικοτόπων που αποτελούν την πατρίδα απειλούμενων ειδών ζώων και φυτών) και φυσικοί τόποι που είναι σημαντικοί από την άποψη της επιστήμης, της διατήρησης ή της φυσικής ομορφιάς. Η Ελλάδα επικύρωσε τη σύμβαση στις 17 Ιουλίου 1981, καθιστώντας τους χώρους φυσικού περιβάλλοντος και πολιτισμού εξαιρετικού ενδιαφέροντος της Ελλάδας επιλέξιμους για συμπερίληψη στον κατάλογο.

Το 2025 υπήρχαν 20 μνημεία παγκόσμιας κληρονομιάς στην Ελλάδα, εκ των οποίων τα 18 είναι πολιτιστικοί χώροι και δύο άλλα (Μετέωρα και Χερσόνησος του Άθω) συμπεριλαμβάνονται στο κατάλογο λόγω της πολιτιστικής όσο και περιβαλλοντικής τους σημασίας. Το πρώτο μνημείο παγκόσμιας πολιτιστικής κληρονομιάς ήταν ο ναός του Απόλλωνα στις Βάσσες, το 1986. Έπειτα το 1987 προστέθηκαν στον κατάλογο οι χώροι των Δελφών και της Ακρόπολης των Αθηνών. Πέντε χώροι προστέθηκαν το 1988, δύο το 1989 και το 1990, ένας το 1992 και το 1996, δύο το 1999 και ένας το 2007, το 2016 και το 2023. Το πιο πρόσφατο μνημείο που προστέθηκε στον κατάλογο ήταν τα Μινωικά Ανακτορικά Κέντρα το 2025. Υπάρχουν επίσης 12 άλλοι χώροι που προτάθηκαν το 2014 για μελλοντική συμπερίληψη στον κατάλογο.

## Κατάλογος

## Παραπομπές

Κατηγορία:Μνημεία Παγκόσμιας Κληρονομιάς
Προστασία δικαιωμάτων παιδιού

Η **προστασία της παιδικής ηλικίας** θεωρείται εξειδίκευση της αξίας που αποδίδεται στην ανθρώπινη ζωή, όπως και του δικαιώματος στη ζωή, και αναφέρεται σε μια από τις ευαίσθητες κοινωνικές ομάδες, τα παιδιά. Η λεγόμενη παιδική προστασία καλύπτεται από κανόνες δικαίου υπερνομοθετικής ισχύος. Πιο συγκεκριμένα, στην περίπτωση του ελληνικού Συντάγματος, συναντάται το αρ. 21 παρ. 1, όπου, "[...] ο γάμος, η μητρότητα και η παιδική ηλικία τελούν υπό την προστασία του Κράτους.

Επίσης, στο Χάρτη Θεμελιωδών Δικαιωμάτων της ΕΕ, υπάρχει ρητή αναφορά στο αρ. 24 στα «Δικαιώματα του Παιδιού», παρ. 1-3, σύμφωνα με την οποία, "Τα παιδιά έχουν δικαίωμα στην προστασία και τη φροντίδα που απαιτούνται για την καλή διαβίωσή τους. Τα παιδιά μπορούν να εκφράζουν ελεύθερα τη γνώμη τους. Η γνώμη τους σχετικά με ζητήματα που τα αφορούν λαμβάνεται υπόψη σε συνάρτηση με την ηλικία και την ωριμότητά τους (παρ. 1). Έμμεση αναγνώριση των δικαιωμάτων παίδων και ανηλίκων θεωρείται πως προσφέρεται και στα άρθρα της ΕΣΔΑ του Συμβουλίου της Ευρώπης, ενώ η Σύμβαση για τα Δικαιώματα του Παιδιού υιοθετήθηκε από τη Γενική Συνέλευση του ΟΗΕ το 1989 αποτελώντας το πρώτο παγκόσμιο σύνολο νομικά δεσμευτικών δικαιωμάτων που ισχύουν για όλα τα παιδιά. 

Στην περίπτωση της Ελλάδας τουλάχιστον, παρέμβαση υπέρ δικαιωμάτων παιδιού δύναται να πραγματοποιεί, πέραν εισαγγελέων, δικαστηρίων, δικηγόρων, νομικών συμβούλων και κοινωνικών υπηρεσιών, και η Ανεξάρτητη Αρχή του Συνηγόρου του Πολίτη. Πρόκειται για κατ' εξαίρεσιν παρέμβαση της εν λόγω Αρχής όταν προσβάλλεται δικαίωμα παιδιού.

## Παραπομπές


Κατηγορία:Δικαιώματα
Α΄ Κατηγορία ποδοσφαίρου γυναικών 2004-2005

Η **[[Πρωτάθλημα Ελλάδας ποδοσφαίρου γυναικών|Α΄ κατηγορία ποδοσφαίρου γυναικών]] 2004–05** ήταν το 16ο πρωτάθλημα στην ιστορία του θεσμού και το 13ο πρωτάθλημα ως Α΄ κατηγορία που διοργάνωσε η ΕΠΟ. Διεξήχθη σε δύο φάσεις. Στην πρώτη φάση έγιναν δύο όμιλοι με 6 ομάδες ο καθένας, ο Βόρειος και ο Νότιος. Οι 2 πρώτες ομάδες από κάθε όμιλο προκρίθηκαν στη δεύτερη φάση, όπου έγινε ένας όμιλος με δύο γύρους. Πρωταθλήτρια αναδείχθηκε η **[[Α.Ε. Αίγινας]]** για τρίτη φορά στην ιστορία της και τρίτη συνεχόμενη.

## Α' φάση

### Νότιος όμιλος

### Βόρειος όμιλος

## Β' φάση

## Πηγές
* Greece - List of Women Champions > 2004/05, Alexander Mastrogiannopoulos, Rec.Sport.Soccer Statistics Foundation (RSSSF) .

Κατηγορία:Α΄ Εθνική ποδοσφαίρου γυναικών
Κατηγορία:Εγχώρια ποδοσφαιρικά πρωταθλήματα 2004-2005